open-index/open-wikipedia-markdown huggingface dataset:
Suits: לוס אנג'לס

**Suits: לוס אנג'לס** (באנגלית: **Suits LA**) היא סדרת דרמה משפטית אמריקאית שנוצרה על ידי אהרון קורש עבור NBC. זהו הספין-אוף השני של הסדרה "Suits". הפרק הראשון של הסדרה יצא ב-23 בפברואר 2025. במאי 2025 הסדרה בוטלה בעקבות נתוני צפייה נמוכים מהמצופה.

בישראל, ניתן לצפות בסדרה ב-Yes.

## רקע
טד בלאק עוזב את ניו יורק ועובר ללוס אנג'לס. שם, משרד עורכי הדין שלו, "בלק ליין" מייצג לקוחות רבי עוצמה בעוד טד ומקורביו מנווטים באתגרים אישיים ומקצועיים.

## צוות השחקנים והדמויות
### דמויות ראשיות
* סטיבן אמל – **טד בלאק**
* לקס סקוט דייוויס – **אריקה רולינס**
* ג'וש מקדרמיט – **סטיוארט ליין**, שותפו לשעבר של טד, שבוגד בו כי הוא עוזב את המשרד שלהם, ולוקח איתו כמה מעורכי הדין והלקוחות של המשרד
* בריאן גרינברג – **ריק דודסן**

### דמויות משניות
* טרוי ווינבוש – **קווין**
* אליס לי – **ליאה פאוור**
* רייצ'ל גולדינג – **סמנתה ריילבק**
* אזיטה גניזאדה – **רוזלין**
* גבריאל מאכט – **הארווי ספקטר**

### דמויות אורחות
* מגי גרייס – **אמנדה סטיבנס**
* ג'ון עמוס – עצמו
* ויקטוריה ג'סטיס – **דילן פריור**
* קווין וייזמן – **לסטר תומפסון**, שחקן שהואשם ברצח
* מאט לשר – אביו של טד
* סופיה פרנס – **אליזבת סמית**'
* קרסון א. איגן – **אדי בלאק**, אחיו הגדול של טד שיש לו תסמונת דאון. הוא מת לפני שהסדרה מתחילה. הוא מופיע חי בפלאשבקים, ולפי יוצר התוכנית אהרון קורש, מופיע בתור "תת המודע" של טד בימינו.
* ריק הופמן – **לואי ליט**
* בריאן באומגרטנר – עצמו
* פאטן אוזוולט – עצמו

## סקירת הסדרה

## הפקה
### פיתוח
ב-12 באוקטובר 2023, הוכרז שסדרת ספין-אוף של *"*Suits" ללא שם נמצאת בפיתוח, כאשר אהרון קורש הוא היוצר. ב-1 בפברואר 2024, הסדרה נקנתה על ידי NBC להמשך פיתוח. הפיילוט נכתב על ידי קורש ובוים על ידי ויקטוריה מהוני. ב-28 בדצמבר 2023 דווח כי הספין-אוף ייערך בלוס אנג'לס. הסדרה נוצרה על ידי קורש שצפוי להפיק בפועל לצד דייוויד ברטיס, דאג לימן, ג'ין קליין ומהוני. חברות הפקה המעורבות בסדרה הן Hypnotic ו־Universal Content Productions. ב-7 באוגוסט 2024, דווח כי הדמות של טד בלאק נוצרה בהשראת טד צ'רווין, סוכן CAA ומנהל לשעבר של ICM Partners.

### ליהוק
בפברואר 2024 לוהקו סטיבן אמל, ג'וש מקדרמיט, לקס סקוט דייוויס לתפקידים ראשיים. במרץ 2024, בריאן גרינברג לוהק לסדרה כדמות קבועה, כאשר טרוי ווינבוש ואליס לי הצטרפו לקאסט ככוכבי אורח, אך הם קודמו לסטטוס של דמות משנית לאחר עליית הפיילוט. ב-18 באפריל 2024, ג'ון עמוס, ויקטוריה ג'סטיס וקווין וייזמן לוהקו לתפקיד אורח. בנובמבר 2024, הוכרז כי גבריאל מאכט ישוב לתפקידו כהארווי ספקטר בתפקיד חוזר בעוד רייצ'ל גולדינג ואזיטה גניזאדה יצטרפו לצוות השחקנים בתפקידים חוזרים. ב-10 בדצמבר 2024 לוהקו מגי גרייס, מאט לשר, סופיה פרנס וקרסון א. איגן לתפקיד אורח. ב-5 במרץ 2025, ריק הופמן לוהק לתפקיד לואי ליט שאותו מגלם בסדרה המקורית.

### צילומים
ב-1 באוגוסט 2024, דווח כי ההפקה הועברה מוונקובר ללוס אנג'לס. הפיילוט צולם בוונקובר.

## שידור
הסדרה שודרה לראשונה ב-23 בפברואר 2025 ב-NBC.

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בלוס אנג'לס
קטגוריה:NBC: סדרות טלוויזיה
קטגוריה:סדרות ספין-אוף אמריקאיות
קטגוריה:סדרות טלוויזיה אמריקאיות שעלו לשידור בשנת 2025
דיסני על הקרח

שמאל|ממוזער|180px|
**דיסני על הקרח** (Disney on Ice) היא סדרת מופעי קרח המופקים בשיתוף עם חברת וולט דיסני, בדרך כלל עבור קהל יעד של ילדים, במופעים משתתפים מחליקים אמנותיים על הקרח המגלמים דמויות דיסני בהופעה הלקוחה מתוך סרטי דיסני.

המופעים החלו ב-1981 תחת השם "העולם על הקרח של וולט דיסני" (Walt Disney's World on Ice), ב-1987 נערך לראשונה מופע בינלאומי, ב-1998 שונה השם לדיסני על הקרח.

מנחי המופע הם בדרך כלל מיקי מאוס ומיני מאוס, המופעים גם מרבים לשלב בעת המופע דמויות של הסרטים החדשים של דיסני, כחלק מטקטיקה של קידום מכירות.

המופע נערך גם בישראל בהיכל יד אליהו.

## קישורים חיצוניים

## הערות שוליים

קטגוריה:דיסני
וורד קימבל

**וורד קימבל** (באנגלית: **Ward Kimball**; 4 במרץ 1914 – 8 ביולי 2002) היה אנימטור אמריקאי שעבד באולפני ההנפשה של וולט דיסני. הוא היה חבר בקבוצת תשעת הזקנים של דיסני. שניים מסרטיו זכו בפרס אוסקר לסרט המונפש הקצר הטוב ביותר.

לאחר לימודיו התיכוניים למד ב. משנת 1934 עבד באולפני וולט דיסני ועבד על הנפשת דמויות של דמויות דיסני ידועות דוגמת ג'ימיני הצרצר ב"פינוקיו". במהלך שנות ה-50 של המאה ה-20 הפיק סרטים קצרים עבור סדרת הטלוויזיה "עולמו המופלא של דיסני"; ב-1972 פרש מחברת וולט דיסני. ב-1989 קיבל את פרס אגדות דיסני.

מלבד עבודתו כאנימטור, קימבל היה גם נגן טרומבון. הוא הקים והוביל את להקת הדיקסילנד בת שבעת השחקנים, "", בה ניגן בטרומבון.

קימבל נפטר בגיל 88.

## קישורים חיצוניים

* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:אנימטורים אמריקאים
קטגוריה:אמריקאים שנולדו ב-1914
קטגוריה:אמריקאים שנפטרו ב-2002
הארוחה

"**הארוחה**" הוא סרט קולנוע ישראלי שהופק ב-2020 בבימוים של מתי הררי ואריק לובצקי, עם קרן פלס, עודד מנסטר, אולג לוין, יוליה טגיל וישי גולן בתפקידים הראשיים. הסרט יצא לאקרנים ב-15 ביוני 2023.

התסריט מבוסס על הספר "הכדור השמיני" של דן רדלר (2013).

העלילה היא על זוג עולים קשי יום בעלי אהבה וחסרי כסף וזוג ישראלים אמידים מלאים בכסף וחסרים באהבה. הגורל מזמן אותם לארוחה משותפת שמסתיימת באופן דרמטי.
## תקציר העלילה
גרגורי (אולג לוין) ואמה (יוליה טגיל) הם זוג עולים מאוקראינה שמתקשים להתקיים בישראל. גרגורי עבד באוקראינה כמהנדס גשרים אך בישראל מתקשה להשיג עבודה, והוא עובד ביום כשומר בקניון TLV ובלילות כמאבטח במועדון, שם הוא סופג קללות בקשר למוצאו מאנשים שהוא מסרב להכניס.

אמה עובדת בחברת פרסום, אך מתפטרת בגלל שהבוס שלה (דודו באוכנר) מטריד אותה מינית.

יעל (קרן פלס) היא פסיכולוגית מצליחה בת ארבעים שנשואה לאלון (עודד מנסטר) ולהם ילד אחד. אלון הוא בעל מפעל אלקטרוניקה. היחסים ביניהם מתוחים, ויעל מנהלת רומן עם החבר שלהם אמנון (ישי גולן) אך אלון מסתכל על זה באדישות. הוא משקיע את זמנו הפנוי בציור ובמשחק טניס עם אמנון.

היחידה שמנהלת קשר עם העולים החדשים היא מירב (חגית בן עמי) שמדליקה איתם נרות חנוכה ומביאה את אמה לסטודיו לציור בה היא מציירת, ואמה מתקבלת לשם כדוגמנית עירום. אלון שמצייר שם דוגמניות עירום מתלהב מאמה ומציע לה לצייר אותה ביחידות תמורת סכום גבוה. מחוסר ברירה היא נענית לו, אבל כשהיא מבחינה שהוא מתחיל להתקרב אליה היא הודפת אותו.

גרגורי מוצא עבודה במפעל האלקטרוניקה של אלון. אלון מרוצה מעבודתו ומתעתד לקדם אותו. הוא מזמין אותו ואת אשתו לסעודה בביתו.

גרגורי מגיע לשם יחד עם אמה. אלון ואמה מופתעים ומנסים לשמור את סודם. הארוחה מתפוצצת כאשר גרגורי מתבונן בציורי העירום של אלון ומזהה את אמה כדוגמנית העירום.

## צוות השחקנים

## קישורים חיצוניים

*קדימון להארוחה, באתר יוטיוב
*על הארוחה, באתר יוטיוב

קטגוריה:סרטי 2020
קטגוריה:סרטי 2023
קטגוריה:סרטים ישראליים משנת 2023
קטגוריה:סרטי מתי הררי
קטגוריה:סרטי אריק לובצקי
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים מבוססי ספרים
קטגוריה:סרטי יונייטד קינג
איהאב בסיסו

**איהאב בסיסו** (בערבית: **إيهاب بسيسو**; נולד ב-28 במאי 1978) הוא איש אקדמיה, משורר ואדריכל פלסטיני. כיום הוא משמש כמנהל . היו דיווחים על פיטוריו בעקבות דבריו ברשתות החברתיות על הריגתו של ניזאר בנאת בידי כוחות הביטחון הפלסטינים, כחלק מהשתקת הביקורת של הרשות הפלסטינית וגינוי ההפגנות.

## ביוגרפיה
איהאב יאסר עריף בסיסו נולד ב-1978 וגדל בשכונת א-רימאל בעיר עזה. הוא למד בבית הספר בעיר, ואז עזב ללימודי אדריכלות בבריטניה. לבסיסו יש תואר ראשון באדריכלות ותואר שני ודוקטורט במדיה בינלאומית מאוניברסיטת קארדיף בוויילס.

לאחר שסיים את לימודיו באוניברסיטה, עבד איהאב כאדריכל באיחוד האמירויות הערביות. לאחר שסיים את התואר השני והדוקטורט שלו במדיה בינלאומית, הוא עבד כיועץ אקדמי ומאמן מדיה עבור מספר ארגוני תקשורת ערביים ובינלאומיים. כמו כן, עבד כמרצה במחלקה לתקשורת באוניברסיטת ביר זית וכיהן בה בתפקיד ראש החוג לתקשורת.

הוא מונה למנהל מרכז התקשורת הממשלתי ודובר רשמי של ממשלתו השלישית של ראמי חמדאללה ביוני 2014. מאוחר יותר מונה לשר התרבות באותה ממשלה, לאחר הסבב השני של חילופי שרים שנערך בדצמבר 2015.

בשנת 2019 הוא מונה לנהל את הספרייה הלאומית הפלסטינית, פרויקט שהוא עצמו היה מיוזמיו. כאמור, נטען בזמנו כי הוא פוטר בעקבות הביקורת שמתח על הרשות הפלסטינית, אולם בסיסו טען כי לא קיבל את מכתב הפיטורין המדובר.

החל משנת 2021 הוא מכהן כסגן נשיא אוניברסיטת דאר אל-כלימה  לתקשורת ויחסים בינלאומיים בבית לחם.

לאורך השנים הוציא חמישה אוספי שירה ואוסף אחד של סיפורים. בשיריו מרבה בסיסו לעסוק במצבם של הפלסטינים, אבל הוא ספג לא אחת ביקורת על כך שלא חווה בעצמו את החיים הפלסטינים בשל שהותו הארוכה בבריטניה ובמדינות נוספות. ב-28 בספטמבר 2022, קיבל מנשיא איטליה תואר מפקד ב.

## דעותיו
בתפקידו כדובר, אחרי מבצע צוק איתן, האשים את ישראל בביצוע פשעים ודרש הקמת ועדת חקירה בינלאומית, ובין השאר טען כי "ההחלטה הישראלית שבה היא מכחישה את הפגיעה באזרחים במהלך המלחמה על עזה, לא משנה את עמדתנו כי חייבים לפתוח בחקירה בינלאומית". בראיון אחר אמר כי "הכחשתה של ישראל כי היא פגעה בכוונה באזרחים בעזה היא המשך לפשעים שביצעה ברצועה".

בסיסו קידם ותמך בניסיון לאחד שוב את הרשות הפלסטינית עם ארגון הטרור חמאס, הוא ביקר ברצועת עזה ב-2017 והתבטא כי "אנחנו מצפים לפתוח דף חדש בנוגע לפיצול ולהגיע לפיוס שידגיש את הנחישות של העם הפלסטיני וישמור על זכויותיו". עם זאת, שנתיים קודם לכן, נטען כי קיבל מכתבי איום מחמאס, וכמו כן פיצוץ שאירע בסמוך לביתו ויוחס לחמאס, הגם שכבר באותה שנה התבטא בעד שיתוף חמאס בממשלה.

ב-2016 ערך ביקור אצל מוחמד אלקיק, עציר מנהלי מקורב לחמאס שהיה מאושפז בגלל שביתת רעב.

ב-2018 השתתף באירוע מחאה נגד מדינת ישראל במסגרת פסטיבל קאן.

ב-2022 שיבח את שרת המורשת של בחריין שייחה מיי, שהודחה מתפקידה בגלל שלא לחצה את ידו של השגריר הישראלי במדינה איתן נאה במהלך טקס רשמי.

## קישורים חיצוניים

## הערות שוליים

קטגוריה:שרי התרבות של הרשות הפלסטינית
קטגוריה:פוליטיקאים פלסטינים
קטגוריה:עזה: אישים
קטגוריה:משוררים פלסטינים
קטגוריה:בוגרי אוניברסיטת קארדיף
קטגוריה:אוניברסיטת ביר זית
קטגוריה:פלסטינים שנולדו ב-1978
דין האוסן

**דין דוני הַאוּסֶן וייסמולר** (בהולנדית: **Dean Donny Huijsen Wijsmuller**; נולד ב-14 באפריל 2005) הוא כדורגלן הולנדי-ספרדי המשחק בעמדת הבלם בקבוצת ריאל מדריד מהלה ליגה ובנבחרת ספרד.

## קריירת מועדונים
### יובנטוס
האוסן החל לשחק בקבוצת קוסטה אונידה מהעיר מרבייה, לפני שהצטרף למחלקת הנוער של מאלגה בשנת 2015, בגיל 10. בשנת 2021, הצטרף ליובנטוס, לאחר שהיה במעקב גם על ידי ריאל מדריד. בעונתו הראשונה, שיחק בקבוצת הנוער עד גיל 17, וכבש שבעה שערים. בעונה הבאה, התקדם לקבוצת הנוער עד גיל 19; מאוגוסט עד נובמבר 2022, כבש שישה שערים ב-14 משחקים בכל המסגרות. הוא גם השתתף בשני משחקי ידידות של הקבוצה הראשונה נגד סטנדרד לייז' ורייקה בדצמבר של אותה שנה.

בתחילת ינואר 2023, האוסן קודם ליובנטוס נקסט ג'ן, קבוצת המילואים של יובנטוס. הוא ערך את הופעת הבכורה שלו בסרייה ג' ב-22 בינואר 2023, במשחק חוץ נגד פרו ססטו, שהסתיים בתיקו 1–1. ב-15 במרץ 2023, כבש את שער הבכורה שלו, בניצחון 1–3 על טרייסטינה. ב-1 באוקטובר 2023, ערך את הופעת הבכורה שלו בסרייה א', כשנכנס כמחליף בדקה ה-89 בניצחון 0–1 על אטאלנטה.

### השאלה לרומא
ב-10 בינואר 2024, הושאל האוסן לרומא עד לסוף עונת 2023/2024. הוא ערך את הופעת הבכורה שלו ב-21 בינואר 2024, בניצחון 0–2 על ספציה. ב-3 במרץ 2024, כבש את שער הבכורה שלו, בניצחון 1–4 על יובנטוס.

### בורנמות'
ב-19 ביולי 2024, חתם האוסן על חוזה לארבע שנים בקבוצת בורנמות' מהפרמייר ליג. הוא ערך את הופעת הבכורה שלו ב-11 באוגוסט 2024, בניצחון 0–2 על ברנטפורד. ב-28 בספטמבר 2024, כבש את שער הבכורה שלו, בתיקו 2–2 נגד וולברהמפטון וונדררס.

### ריאל מדריד
ב-17 במאי 2025, חתם האוסן על חוזה ל-5 שנים עם ריאל מדריד מהליגה הספרדית. ריאל מדריד הפעילה את סעיף השחרור שלו וקנתה אותו תמורת 50 מיליון אירו מבורנמות'.

## קריירה בינלאומית

האוסן נולד באמסטרדם, הולנד, לאב הולנדי ואם ספרדייה. הוא ייצג את נבחרות הולנד עד גיל 16, 17, 18 ו-19. ב-6 בספטמבר 2024, ערך את הופעת הבכורה שלו בנבחרת ספרד בכדורגל עד גיל 21, בניצחון 0–3 על מלטה, במסגרת מוקדמות אליפות אירופה בכדורגל עד גיל 21. ב-13 באוקטובר 2024, כבש את שער הבכורה שלו בנבחרת, בניצחון 0–4 על סקוטלנד. ב-17 במרץ 2025, זומן לראשונה לסגל נבחרת ספרד הבוגרת במקומו של איניגו מרטינס הפצוע.

## חיים אישיים
אביו של דין, דוני האוסן, היה כדורגלן ששיחק בין היתר באייאקס, ויטסה ארנהם וריאל מורסיה.

## תארים
נבחרת הולנד עד גיל 17
* סגנות אליפות אירופה בכדורגל עד גיל 17: 2022

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלנים הולנדים
קטגוריה:קשרי כדורגל ספרדים
קטגוריה:בלמי כדורגל ספרדים
קטגוריה:אמסטרדם: כדורגלנים
קטגוריה:כדורגלני יובנטוס
קטגוריה:כדורגלני רומא
קטגוריה:כדורגלני בורנמות'
קטגוריה:ספורטאים ספרדים באיטליה
קטגוריה:ספורטאים ספרדים באנגליה
קטגוריה:ספורטאים הולנדים באיטליה
קטגוריה:ספורטאים הולנדים באנגליה
קטגוריה:כדורגלני ריאל מדריד
קטגוריה:ספרדים שנולדו ב-2005
קטגוריה:הולנדים שנולדו ב-2005
דל פישבק

**דל מייסון פישבק** (באנגלית: **Dell Mason Fishback**; 30 בדצמבר 1913 – 20 בפברואר 1994) היה אתלט יהודי-אמריקאי, מקום רביעי באליפות ארצות הברית (1937) ומקום 11 בעולם בריצת 400 מטר משוכות.

## ביוגרפיה
פישבק נולד וגדל באורנג', קליפורניה. בנם של ויליאם מרפי פישבק ואוויס הורטנס פרסיבל.

### 1936
בתחרות שנערכה בפאלו אלטו, קליפורניה ב-13 ביוני 1936 קבע בריצת 400 מטר משוכות שיא אישי חדש של 53.0 שניות ודורג 11 בעולם.

באליפות החוף הפסיפי של ארצות הברית שנערכה באותה שנה הוא ניצח בתחרות בריצת 220 יארד משוכות נמוכות בתוצאה של 23.7 שניות

### 1937
באליפות ארצות הברית שנערכה במילווקי, ויסקונסין ב-3 ביולי 1937 סיים במקום רביעי בריצת 400 מטר משוכות.

## חיים אישיים
בשנת 1939 התחתן פישבק עם אודרי מארי למקי (1918–1993) בסן פרנסיסקו.

## קישורים חיצוניים

* דל מייסון פישבק, באתר "FamilySearch" 
* דל פישבק, באתר "Track and Field Statistics" 
* Sports Behind Headlines – Jews Figure In A.A.U. Events, The Jewish Chronicle, 9 July 1937

קטגוריה:אמריקאים ילידי קליפורניה
קטגוריה:אתלטים יהודים אמריקאים
קטגוריה:רצי משוכות אמריקאים
קטגוריה:קליפורניה: אתלטים
קטגוריה:אמריקאים שנולדו ב-1913
קטגוריה:אמריקאים שנפטרו ב-1994
הארי פוטר והשיטה הרציונלית (פודקאסט)

טקסט=תמונה על הבמה שבה נראים המדובבים והמתרגמים במהלך פאנל באירוע סיום הקלטת ספרי ׳השיטה הרציונלית׳|ממוזער|פאנל המדובבים והמתרגמים בכנס לכבוד סיום הקלטת ספרי ׳השיטה הרציונלית׳
**הארי פוטר והשיטה הרציונלית** הוא הסכת ישראלי עצמאי בתחום התרבות, העוסק בספר "הארי פוטר והשיטה הרציונלית" מאת אליעזר יודקובסקי. הפודקאסט כולל הקראה של הספר, לצד פרקי ראיונות, דיונים ו׳פרקי ספיישל׳ נוספים.

יוצר הפודקאסט הוא דביר שדה, המשמש כקריין, מדובב הדמות של הארי פוטר ועורך. צוות מדובבים הכולל למעלה מ-70 מתנדבים מדובב את כל דמויות הסדרה. בסוף כל כרך מתפרסם ׳פרק ספיישל׳ בו מתכנסים המדובבים הראשיים לדון בנושאים שעולים מתוך אותו הכרך.

בשנת 2022, זכה הפודקאסט בפרס ״פודקאסט השנה״ של אתר גיקטיים בקטגוריית ״פריצת השנה״. בשנת 2024 זכה שוב הפודקאסט בתחרות זו בקטגוריית "הפודקאסט העצמאי", וכן הגיע למקום השני בקטגוריית "תרבות".

## רקע
הספר ״הארי פוטר והשיטה הרציונלית״ נכתב בשנים 2010-2015 על ידי אליעזר יודקובסקי כפאנפיק על סדרת ספרי הארי פוטר. הספר משלב עקרונות רציונליים, מדעיים ופילוסופיים, וזכה לפופולריות רבה בקהילות שונות בארץ ובעולם.

בשנת 2020 תורגם הספר לעברית ויצא לאור כסדרת ספרים מודפסת ודיגיטלית. כלל העבודה על הספר בעברית נעשתה על ידי מתנדבים מקהילת ״רציונליות ישראל״ ללא כוונות רווח, מכיוון שהסדרה עושה שימוש בדמויות מתוך עולם ״הארי פוטר״ של ג׳יי קיי רולינג ועל כן הפקת רווחים מהסדרה אסורה על פי חוקי זכויות היוצרים.

במרץ 2022 התחיל להתפרסם הפודקאסט על ידי דביר שדה, במטרה להפוך את הספר לנגיש יותר לקהל הרחב, ולקדם חשיבה רציונלית ומדעית. כלל הדמויות דובבו על ידי דביר. לאחר צאת הפרק הראשון לאור נרתמו רבים מקהילת רציונליות ישראל לשמש כמדובבים לדמויות השונות של הספר, וכך לאחר מספר שבועות יצא מחדש הפרק הראשון עם מדובב/ת נפרד/ת לכל דמות. במהלך הפקת הפודקאסט השתתפו בו למעלה מ-70 מדובבים, חלקם מדובבים דמויות רבות.

במאי 2025 הושלמה הקלטת כל פרקי הספר. את האירוע חגגו למעלה מ-250 חברים מקהילת ׳רציונליות ישראל׳ במפגש מאזינים ופרק לייב בת״א.

## מבנה ותוכן
הפודקאסט כולל למעלה מ-120 פרקים, כאשר מרביתם כוללים הקראה של פרקים מתוך הספר, ואחרים מוקדשים לפרקי ספיישל מקוריים.

* פרקים רגילים – הקראה של הספר במתכונת של אודיובוק, לרוב פרק אחד.
* פרקי ספיישל – דיונים של המדובבים הראשיים על עלילת הספר והסוגיות העולות ממנה, ראיונות, סיפורים אלטרנטיביים שנכתבו על ידי מפיקי הפודקאסט ועוד.
**רשימת פרקי הספיישל:**

## מדובבים ראשיים

* הארי פוטר - דביר שדה
* הרמיוני גריינג׳ר - יעל אייזקס
* דראקו מאלפוי - שלם גולדשטיין
* אלבוס דמבלדור - איתמר קסנר
* קווירינוס קווירל - ליאור שמואל
* מינרווה מקגונגל - מתן רוב

## קישורים חיצוניים

* הארי פוטר והשיטה הרציונלית
* ההסכת באתר ספוטיפיי
* קהילת הפייסבוק
* רציונליות ישראל

## הערות שוליים

קטגוריה:פודקאסטים ישראליים
קטגוריה:הארי פוטר
פליסיה פראטו

**פלישיה פראטו** (נולדה ב-1961) היא פסיכולוגית חברתית הידועה בעבודתה על יחסים בין קבוצות, דינמיקה של כוח וקוגניציה חברתית. היא פרופסור למדעי הפסיכולוגיה באוניברסיטת קונטיקט. פראטו עמיתה באגודה למדע פסיכולוגי.

פראטו חיברה יחד עם ג'ים סידניוס את הספר "דומיננטיות חברתית: תיאוריה על היררכיה חברתית ודיכוי בין קבוצות". ספר זה מתאר כיצד חברות בנויות באמצעות היררכיות חברתיות מבוססות קבוצה וכיצד מבנים חברתיים מובילים לסכסוכים בין קבוצות, גזענות, תיוג על פי מעמד ופטריארכיה.

## ביוגרפיה
פראטו גדלה בבולדר, קולורדו. היא קיבלה תואר ראשון באוניברסיטת קרנגי מלון בשנת 1983, בה ערכה מחקר עם סוזן פיסק על תפיסותיהם של אנשים לגבי מלחמה גרעינית. את התואר השני שלה באמנויות קיבלה בשנת 1987 ואת הדוקטורט שלה בפסיכולוגיה ב-1988, שניהם מאוניברסיטת ניו יורק. פראטו הייתה פרופסור חבר לפסיכולוגיה באוניברסיטת סטנפורד בין השנים 1990–1997 לפני שהצטרפה לפקולטה לפסיכולוגיה באוניברסיטת קונטיקט.

## מחקר
פראטו חקרה את התהליכים וההשלכות של אי שוויון, כולל אפליה על רקע גזע ומין בסביבות העסקה ומקומות עבודה, דעות קדומות נגד קהילת הלהט"ב ונגד מהגרים, הפרות של המשפט ההומניטארי הבינלאומי בזמן מלחמה, טרור ולוחמה בטרו, וההתקוממויות הערביות.

פראטו ועמיתיה קיבלו את פרס מורטון דויטש ליישוב סכסוכים בשנת 2008 עבור מאמרם המשותף "דינמיקת כוח במשחק ניסיוני" שפורסם בכתב העת "מחקר צדק חברתי". המחקר שלהם בחן היבטים יחסיים ומבניים של דינמיקת כוח והופעת אי-שוויון, במהלך משחק אינטראקטיבי של משחק בין זוגות תלמידים .

פראטו הייתה חלק מצוות המחקר לו הוענק פרס גורדון אלפורט לשנת 2011 על המאמר "מדיניות גיוון, דומיננטיות חברתית ויחסים בין קבוצות: חיזוי דעות קדומות בהקשרים חברתיים ופוליטיים משתנים" שפורסם בכתב העת "מחקר צדק חברתי". מחקר רב לאומי זה בחן דעות קדומות אנטי-מוסלמיות במדינות שונות בנורמות חברתיות הקשורות לרב-תרבותיות ולהתבוללות.

במחקר רב לאומי אחר, זכו פראטו ועמיתיה בפרס אוטו קלינברג ליחסים בין-תרבותיים ובין-קבוצתיים לשנת 2015 על מאמרם המשותף "תמיכה בינלאומית במרידות הערביות: הבנת פעולה קולקטיבית אוהדת תוך שימוש בתיאוריות של דומיננטיות חברתית וזהות חברתית. " מחקר זה השתמש בתורת הזהות החברתית ובתאוריית הדומיננטיות החברתית כדי להסביר פעולות קולקטיביות אוהדות שנצפו ברחבי העולם בתגובה לאביב הערבי .

פראטו משתמשת במגוון שיטות מחקר, החל מסקרים בינלאומיים ומחקרים השוואתיים ועד למשחקים אינטראקטיביים במעבדה וניסויי שטח. בשיתוף עם אוליבר ג'ון, בחנה פראטו תהליכים קוגניטיביים המפנים את תשומת הלב לגירויים שליליים שיש להם פוטנציאל להשפיע לרעה על רווחת האדם. המחקר שלה עם פיטר הגארטי התמקד בהבניה חברתית ובהבדלים קבוצתיים, עם רלוונטיות לפסיכולוגיה פמיניסטית ולפסיכולוגיה של לסביות והומואים.

## פרסומים מייצגים

* 
* 
* 
* 
* 
* 
* Pratto, F., Lee, I-C., Tan, J. Y., & Pitpitan, E. Y. (2011). Power basis theory: A psychoecological approach to power. In D. Dunning (Ed.), *Frontiers of social psychology. Social motivation* (pp. 191-222). New York, NY, US: Psychology Press.


## הערות שוליים

קטגוריה:פסיכולוגיות אמריקאיות
קטגוריה:אמריקאיות שנולדו ב-1961
ברוק-מירצצושלאג

**ברוק-מירצצושלאג** (בגרמנית: **Bruck-Mürzzuschlag**) הוא מחוז בצפון מדינת שטיריה שבאוסטריה.

במחוז 19 ערים ועיירות:

## קישורים חיצוניים
* 

קטגוריה:שטיריה: מחוזות
אברהם מרדכי חריזמן

**אברהם מרדכי חריזמן** (11 במרץ 1884, רוסיה – 8 בנובמבר 1978, ישראל) היה סופר, מתרגם ועורך ישראלי.

## ביוגרפיה
חריזמן נולד בי"ד באדר תרמ"ד, 11 במרץ 1884 בעיירה אושלמיר (פלך ווהלין, רוסיה) במשפחה חסידית. נתייתם בילדותו מאמו ולמד תורה מפי אביו ומפי מורים פרטיים. "גדלתי בתוגה מעצם ילדותי", סיפר, "ויצאתי מן הדכדוך בהשפעת היער הגדול וקונצרטי הצפרדעים עם יקיצת האביב". בתום לימודיו היה מורה בבסרביה.

ב־1906 עלה לארץ־ישראל עם חלוצי העלייה השנייה והיה פועל במושבות יהודה והגליל. ב־1916 התחיל לפרסם שירים וסיפורים בעיתון "הפועל הצעיר". חריזמן מיקד את כתיבתו בתולדות המושבות הראשונות ובחיי החלוצים וילדיהם.
תרגם את ״ילדי היערות״ למיין ריד (1924) ומסיפורי צ׳חוב, קופרין וטולסטוי. נודע כטבעוני ומיסטיקן.

ארכיונו הופקד במכון גנזים של אגודת הסופרות והסופרים העברים בישראל. לרגל הפקדת ארכיונו ב"גנזים" פרסם המכון מכתב מאת משה סמילנסקי, ובכתב ידו, שכתב לחריזמן בשנת 1949.

## ספריו
* עין גנים (1932)
* מחנה יהודה (בסדרת "לנער" - חוברת כ"ו, הוצאת אמנות, 1933)
* מעשה ברועה ערבי (1933) (תורגם לערבית)
* הירשלי אוסטרופולר: אמצאותיו ותעלוליו, בדיחותיו והלצותיו, תולדותיו והרפתקאותיו (ישראל: למען הספר, תרצ"א)
* גיבורי כפר־תבור הקטנים (הוצאת אמנות, 1933) (תורגם לפולנית)
* סודו של רוטשילד: או, הסב ונכדו. (הוצאת יזרעאל, 1935)
* צלילי גאלה (ירושלים: התחדשות, תרצ"ז)
* אור מאופל (תל אביב: יזרעאל, 1938) — עלייתם של יהודי תימן, מאבקם בתלאות והצלחתם בהעלאת זיק אנושי בלב רוצח ערבי
* פני הראי"ה (מוציא לאור לא ידוע, תרצ"ח) - על אברהם יצחק הכהן קוק
* עין גנים (הוצאת אמנות, 1941)
* הגחלילית: אגדת בראשית (הוצאת אור לעם, 1943)
* גבורת ראשונים (ההסתדרות הציונית בסיוע מוסד הרב קוק, 1947) — תולדות פתח־תקוה ובוניה
* נחשוני החולה (1958) — סיפורה של יסוד־המעלה
* , מאת , תרגום ואחרית דבר: א.מ. חריזמן
; תחת הפסבדונים ד. ארנסט הלזהר
* ספר אהבה (1941)
* יוצר אדם (1943) - ספר הדרכה מינית
* גבר ואשה (ירושלים: אור, ?194)
* האהבה מבראשית עד ימינו (בצירוף 24 תמונות נבחרות ו-355 פתגמי אהבה) (ירושלים: אור, 1952)

ערך את האנתולוגיה ״פעמי הגאולה״ (ירושלים: התחדשות, 1938).

## מקורות
אוריאל אופק: לקסיקון אופק לספרות ילדים. הערך "אברהם מרדכי חריזמן".

## קישורים חיצוניים
* 

* 
* 
*, שמואל גלובר-זמרה
;כתביו ברשת
* 
* 

## הערות שוליים

קטגוריה:אנשי העלייה השנייה
קטגוריה:ישראלים ילידי האימפריה הרוסית
קטגוריה:מחברי ספרי עיון ישראלים
קטגוריה:מתרגמים לעברית
קטגוריה:מתרגמים מרוסית לעברית
קטגוריה:מתרגמים ישראלים
קטגוריה:סופרים כותבי עברית
קטגוריה:ישראלים שנולדו ב-1884
קטגוריה:ישראלים שנפטרו ב-1978
נארוטו הסרט: ספר אומנויות הנינג'ה של נסיכת השלג

**נארוטו הסרט: ספר אומנויות הנינג'ה של נסיכת השלג** (ביפנית: **劇場版 NARUTO 大活劇! 雪姫忍法帖だってばよ!!**) הוא סרט אמנויות לחימה יפני מונפש משנת 2004 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי טנסאי אוקאמורה והופק על ידי סטודיו פיירו. זהו הסרט העלילתי הראשון באורך מלא בזיכיון של נארוטו.

הקרנת הבכורה של הסרט התקיימה ביפן ב-21 באוגוסט 2004. גרסת הסרט עם הדיבוב האנגלי, שהופקה על ידי Viz Media, יצאה לשווקים בארצות הברית ב-4 בספטמבר 2007.

הסרט גרף מעל ל-11.1 מיליון דולרים ברחבי העולם.

## תקציר העלילה
נארוטו, סאסקה, סאקורה וקאקאשי יוצאים להגן על השחקנית המפורסמת יוקי פוג'יקזה בדרכה לצילומי סרט בארץ השלג. בהמשך החבורה מגלה שיוקי היא לא אחרת מאשר הנסיכה האבודה של ארץ השלג וכי אחיו הרשע של המלך הקודם מנסה כעת לחטוף אותה.
## מדבבים

## מוזיקה
פסקול הסרט הולחן על ידי טושיו מסודה, אשר הפיק גם את הפסקול של סדרת האנימה של נארוטו.

## קישורים חיצוניים

## הערות שוליים

קטגוריה:סרטי אנימה מ-2004
קטגוריה:סרטי 2004
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
נארוטו הסרט: מהומת חיות אי הירח

**נארוטו הסרט: מהומת חיות אי הירח** (ביפנית: **劇場版 NARUTO 大興奮!みかづき島のアニマル騒動だってばよ**) הוא סרט אמנויות לחימה יפני מונפש משנת 2006 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי טושיוקי טסורו והופק על ידי סטודיו פיירו. זהו הסרט העלילתי השלישי באורך מלא בזיכיון של נארוטו.

הקרנת הבכורה של הסרט התקיימה ביפן ב-5 באוגוסט 2006.

## תקציר העלילה
נארוטו, סאקורה, קאקאשי ורוק לי יוצאים למשימה לארץ הירח על מנת להגן על הנסיך הצעיר והמפונק של המדינה, מיצ'ירו. בהמשך הם מגלים כי האציל תאב הבצע שאבאדאבה הצליח להשתלט על ארמון המלוכה בארץ הירח באמצעות שלושה נינג'ות רבות עוצמה אשר כלאו את המלך של ארץ הירח, וכעת הם מעוניינים להרוג את יורש הכתר מיצ'ירו.

## מדבבים

## מוזיקה
פסקול הסרט הולחן על ידי טושיו מסודה, אשר הפיק גם את הפסקול של סדרת האנימה של נארוטו.

## קישורים חיצוניים

קטגוריה:סרטי אנימה מ-2006
קטגוריה:סרטי 2006
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
גיא כהן (שחקן)

**גיא כהן** הוא שחקן ומפיק ישראלי.

## קריירה
### משחק
ב-2005 שיחק בתפקיד ראשי בסרט "עד מדינה" גילם את סאסי. באותה השנה גם שיחק בתפקיד ראשי בסדרת הדרמה "חיי כלב" ששודרה בערוץ הילדים, גילם את שימי.

ב-2007 השתתף בעונה הרביעית של סדרת הנוער "ראש גדול" ששודרה בערוץ הילדים בחברת הכבלים של Yes, שיחק בתפקיד ראשי גילם את דמותו של קוזו (עודד) לוי, חברם של איתי ודניאל. חנון, נער לא מקובל חברתית בכיתה. עוזר לנעמה (רוני דואני) לשנות את תדמיתה והיא בתמורה עוזרת לו להתחיל עם בנות. עם הזמן הם הופכים לבני זוג.

ב-2008 הופיע בסדרת הטלוויזיה "23FM" ששודרה בטלוויזיה החינוכית, שיחק את תומר.

ב-2009 שיחק בסרט "פאקינג דיפרנט תל אביב" שיחק בתפקיד חסיד ב׳.

ב-2011 הופיע בסדרת המתח של HOT "תמרות עשן" שיחק את פוגל.

ב-2012 השתתף בעונה השנייה של סדרת הנוער "אליפים" ששודרה בערוץ הילדים בחברת הכבלים של Yes, שיחק בתפקיד משני גילם את דמותו של יגאל, דליד וחבר טוב של דינר (מקס אולארצ'יק). קצת טיפש ועושה כל מה שדינר אומר לו.

ב-2013 השתתף בעונה השנייה של סדרת הטלוויזיה של Yes "נויורק" שיחק את אפי.

ב-2016 הופיע בסרט "מלחמת 90 הדקות".

### הפקה
ב-2004 הפיק את הסרטים "ללכת על המים" ו"אבנים".

ב-2005 הפיק את הסרט "שושלת שוורץ".

ב-2009 הפיק את הסרט "סיפור גדול".

ב-2010 הפיק את הסרט "פעם הייתי".

ב-2011 הפיק את הסרט "מבול".

בשנים 2013–2018 הפיק את הסדרה "חברות" ששודרה בערוץ 10.

בשנים 2020–2024 הפיק את הסדרה "מנאייכ", ששודרה בכאן 11.

ב-2021 הפיק את הסדרה "בני אור", ששודרה בYes.

## קישורים חיצוניים

* גיא כהן, במיזם "אישים" לתיעוד היצירה הישראלית
* 
* גיא כהן, באתר ספר הקולנוע הישראלי

קטגוריה:שחקני קולנוע וטלוויזיה ישראלים
קטגוריה:ישראלים שנולדו במאה ה-20
הערפל

**הערפל** (באנגלית: **The Fog**) הוא סרט אימה אמריקאי משנת 1980 בבימויו של ג'ון קרפנטר, שנכתב על ידו ועל ידי דברה היל. הסרט כולל הופעות של אדריאן ברבו, ג'יימי לי קרטיס, ג'נט לי והל הולברוק. עלילת הסרט מתמקדת בעיירת חוף קטנה בקליפורניה הנתקלת בערפל על-טבעי המכיל רוחות נקמניות של ימאים שנבגדו בעברם. הסרט הופק בתקציב של כ-1.1 מיליון דולר והכניס כ-21.3 מיליון דולר בקופות, מה שהפך אותו להצלחה מסחרית בולטת בזמנו.

## תקציר העלילה
עלילת הסרט מתרחשת בעיירת החוף אנטוניו ביי, קליפורניה, שבה מציינים התושבים את יום השנה המאה להקמת העיירה. בלילה שלפני יום השנה מופיע ערפל סמיך ומתעתע שמכסה את העיירה. הערפל מסתיר ספקטרים של ימאים שנמכרו על ידי מייסדי העיירה, אשר כעת חוזרים על מנת לנקום. כשהמתח גובר, קבוצה מתושבי העיירה, כולל המנחה המקומית סטיבי וויין והכומר שפתאום נחשף למידע על העבר האפל של העיירה, נאבקים לחשוף את האמת שמאחורי האירועים ולשרוד. במרכז הסיפור נמצא הקונפליקט בין חטאי העבר לבין ההישרדות של ההווה, בעוד הדמויות חייבות להתמודד עם ההשלכות הקטלניות של המורשת של אבותיהם.

## צוות השחקנים
* **[[אדריאן ברבו]]** בתפקיד סטיבי וויין - שדרנית רדיו מקומית
* **[[ג'יימי לי קרטיס]]** בתפקיד אליזבת סול - נוסעת שמגיעה לעיירה
* **[[האל הולברוק]]** בתפקיד האב מאלון - כומר בעיירה
* **[[ג'נט לי]]** בתפקיד קתי ויליאמס - מנהיגת חגיגות יום העיירה

## ביקורות
באתר Rotten Tomatoes הסרט זכה לציון 75% בהתבסס על 68 ביקורות. הקונצנזוס באתר: "סרט מתח אווירתי עם מסר על צדק היסטורי אך עם עלילה שאינה תמיד קונסיסטנטית.". ובנוסף באתר Metacritic הסרט קיבל ציון 55 מתוך 100, בהתבסס על 15 ביקורות. בנוסף, הסרט קיבל ביקורות מעורבות, תוך שהמבקרים שיבחו את האווירה והבימוי של קרפנטר אך ציינו את הבעיות בעלילה. רוג'ר איברט מה"שיקגו סאן-טיימס" העניק לסרט שניים מתוך ארבעה כוכבים, וציין: "הסרט עשוי בסגנון ואנרגיה, אבל הוא זקוק לנבל טוב יותר. זה לא סרט גדול, אבל הוא מראה הבטחה גדולה מצד קרפנטר."

וינסנט קנבי מה"ניו יורק טיימס" ציין שהסרט "אינו סיפור רפאים מתגמל ואינו מדע בדיוני, אף על פי שהוא שואב משני הז'אנרים... בניגוד ל'ליל המסכות', שהיה מודל של אימה פשוטה ומתח מבוקר, 'הערפל' מורכב מהסחות דעת אקראיות. יש יותר מדי קווי עלילה, מה שמחייב חיתוכים רבים כל כך שאף סצנה לא יכולה לבנות קליימקס ראוי."

הסרט הוקרן בסינמטקים בישראל במסגרת רטרוספקטיבות שונות, מה שמעיד על מעמדו כסרט פולחן בקרב חובבי הקולנוע.

## קישורים חיצוניים

## הערות שוליים

קטגוריה:סרטים שצולמו בקליפורניה
קטגוריה:סרטי ג'ון קרפנטר
קטגוריה:סרטי אימה על-טבעיים אמריקאיים
קטגוריה:סרטי סלאשר אמריקאיים
קטגוריה:סרטי רוחות רפאים אמריקאיים
קטגוריה:סרטי אימה על-טבעיים משנות ה-1980
קטגוריה:סרטי 1980
נארוטו שיפודן: הסרט

**נארוטו שיפודן: הסרט** (ביפנית: 劇場版NARUTO−ナルト− 疾風伝) הוא סרט אמנויות לחימה יפני מונפש משנת 2007 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי האג'ימה קמגאקי והופק על ידי סטודיו פיירו. זהו הסרט העלילתי הרביעי באורך מלא בזיכיון של נארוטו.

הקרנת הבכורה של הסרט התקיימה ביפן ב-4 באוגוסט 2007.

## תקציר העלילה
שד רב עוצמה בשם מוריו קם לתחיה ומעוניין כעת להשתלט על העולם. כעת רוק לי, נג'י האיוגה, סאקורה הארונו ונארוטו אוזומאקי חייבים להגן על האדם היחיד בעולם שמסוגל לחתום את השד בשנית – הכוהנת הגדולה של מדינת השדים.

## מדבבים

## קישורים חיצוניים

קטגוריה:סרטי אנימה מ-2007
קטגוריה:סרטי 2007
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
אברהים רסול

**אברהים רסול** (באנגלית:**Ebrahim Rasool**; נולד ב-15 ביולי 1962) הוא פוליטיקאי ודיפלומט דרום אפריקאי שכיהן כשגריר דרום אפריקה בארצות הברית בין השנים 2010 ל-2015 ושוב ב-2025, כחבר באספה הלאומית בין השנים 2009 ל-2010, וכראש הממשלה המערבית עד 200 של הקייפ ה-4. הוא חבר במפלגת הקונגרס הלאומי האפריקאי ומילא תפקידי מנהיגות שונים במפלגה.

ב-14 במרץ 2025, בעת שכיהן כשגריר דרום אפריקה בארצות הברית, הוכרז רסול כאישיות בלתי רצויה על ידי שר החוץ האמריקני מרקו רוביו, אשר, בצעד תקדימי, גירש אותו מארצות הברית.

## תחילת חייו והשכלה
אברהים רסול נולד ב-15 ביולי 1962 במחוז שש, קייפטאון, דרום אפריקה למשפחה מוסלמית בעלת מורשת מעורבת אנגלית-ג'וואנית-הולנדית-הודית. מאחר שסווג כצבעוני, על פי שיטת האפרטהייד, כשהיה בן תשע הוא ומשפחתו סולקו בכוח מהאזור בו גדל כיוון שהממשלה הדרום אפריקאית הכריזה על האזור כפרבר מגורים "ללבנים בלבד". משפחתו עברה לפארק פרימוס ליד מננברג בקייפ פלטס.

ראסול סיים בגרות מבית הספר התיכון ליווינגסטון בקלרמונט ב-1980. הוא המשיך ללמוד באוניברסיטת קייפטאון וסיים תואר ראשון באמנויות בשנת 1983 וקיבל תעודה בחינוך בשנת 1984 מהאוניברסיטה. בתקופה זו הוא החל לעסוק בפוליטיקה באוניברסיטה. הוא הועסק כמורה בבית ספר תיכון ב-1985.

## קריירה פוליטית
לאחר לימודיו השתלב בתנועה נגד האפרטהייד. הוא מילא תפקידים בכירים בחזית הדמוקרטית המאוחדת ובמפלגת הקונגרס הלאומי האפריקאי. הוא ריצה עונשי מאסר וגם הושם תדיר במעצר בית. בין 1991 ל-1994 הוא היה עוזרו של הרקטור של אוניברסיטת הכף המערבי וגזבר המבנה הפרובינציאלי של הקונגרס הלאומי.

ראסול נבחר לבית המחוקקים של מחוז מערב קייפ באפריל 1994 לאחר הבחירות הדמוקרטיות הראשונות במדינה. ב-2004 התמנה לראש הממשלה החמישי של פרובינציית הכף המערבי. ב-14 ביולי 2008 הוא פוטר מתפקיד ראש הממשלה על ידי הוועד המנהל הלאומי של הקונגרס האפריקאי, מאחר שההנהגה לא הייתה מרוצה מההעדפה התקציבית שנתן לאוכלוסיות המוסלמיות והצבעוניות בכף המערבי.

לאחר פיטוריו עבד לזמן קצר כיועץ מיוחד לנשיא דרום אפריקה תאבו מבקי עד שנבחר לחבר באספה הלאומית באפריל 2009. הנשיא ג'ייקוב זומה מינה אותו לשגריר דרום אפריקה בארצות הברית ביולי 2010. הוא סיים את תפקידו וחזר לדרום אפריקה בפברואר 2015.

בבחירות הכלליות בדרום אפריקה 2024 הוא ניסה לרוץ עם מפלגת הקונגרס הלאומי האפריקני אך לא הצליח להיבחר.

ב-14 במרץ 2025, מזכיר המדינה של ארצות הברית, מרקו רוביו, הכריז על רסול כאישיות לא רצויה לאחר שרסול האשים את הנשיא דונלד טראמפ ובני בריתו, כולל המיליארדר יליד דרום אפריקה אילון מאסק, בקידום עליונות לבנה. הגירוש בא בהקשר הרחב יותר של הביקורת של טראמפ על חוק הפקעת קרקעות בדרום אפריקה שלטענתו אינו הוגן כלפי אפריקנרים (לבנים בדרום אפריקה). בהצהרה, משרדו של הנשיא סיריל רמפוזה כינה את ההחלטה "מצערת" וקרא ל"כל בעלי העניין הרלוונטיים והמושפעים לשמור על התנהגות דיפלומטית במעורבותם בנושא".

## חקירות נגדו
ב-2010, לפני שנכנס לתפקידו כשגריר בארצות הברית, נפתחה חקירה בנוגע להאשמות כי רסול משלם לכתב פוליטי בעיתון מיינסטרים כדי לכתוב מאמרים שהציגו אותו בצורה חיובית. החקירה נתקעה עקב עדים מהותיים שסירבו לשתף פעולה עם החקירה.

## חיים אישיים
רסול נשוי לרוזידה שבודיאן. יש להם שני ילדים משותפים.

## ספרו
* 

## קישורים חיצוניים

## הערות שוליים

קטגוריה:שגרירים בארצות הברית
קטגוריה:דרום אפריקה: יחסי חוץ
קטגוריה:דרום אפריקאים שנולדו ב-1962
זאב נתיב

**זאב נתיב (נדלר)** (נולד ב-1944) הוא קצין צה"ל בדימוס בדרגת אלוף-משנה. בעל עיטור העוז על שגילה גבורה במילוי תפקיד קרבי תוך חירוף נפש במלחמת ששת הימים. מנהלה הראשון של המכינה הקדם-צבאית נחשון.

## תיאור המעשה
בליל ה-5 ביוני 1967, פיקד סרן זאב נדלר על פלוגה בקרב אום כתף. בשעת הקרב נפצע בפניו ובלשונו ואיבד את יכולת הדיבור. על אף זאת, המשיך להוביל את פלוגתו בקרב, כשהוא מעביר פקודות באמצעות קצין שהלך לידו. בסיום הקרב דאג לפינוי חייליו הפצועים ורק לאחר מכן פונה גם הוא. על מעשה זה הוענק לו עיטור העוז באפריל 1973 על ידי רב-אלוף דוד אלעזר, ראש המטה הכללי.

## שירות בצה"ל
בשנת 1974 היה מפקד גדוד 906 חטיבת ביסלמ"ח עד סוף 1975.

שירת שירות צבאי ממושך במסלול פיקודי בנח"ל מוצנח, עד לדרגת אל"ם.

לאחר שירותו הצבאי הקרבי, התמסר לעבודה בחינוך, בתפקיד מנהל בית ספר תיכון העמק המערבי, אורט ישראל יפעת.

בשנת 1997 הקים נתיב את מכינת נחשון, הנקראת גם "המדרשה הישראלית למנהיגות חברתית". זו המכינה הקדם-צבאית המעורבת הראשונה שהוקמה, כמכינה המיועדת לנוער מעורב, חילוני ודתי, בנים ובנות. היא קמה על מנת להביא לשינוי בחברה על ידי טיפוח מנהיגות חברתית-ערכית בקרב בוגרות ובוגרי כיתה י"ב מכל שכבות האוכלוסייה ומגזריה. נחשון הייתה המכינה הקדם צבאית הכללית הראשונה בישראל, ולאחריה התפשטה מגמה זו של מכינה משולבת, לצד המכינות הדתיות הוותיקות. המכינה פועלת בארבעה מוקדים: בכפר הנוער מקווה ישראל, בקיבוץ שובל, ביישוב להבים ובעיר שדרות.

## קישורים חיצוניים

## הערות שוליים

קטגוריה:מעוטרי עיטור העוז במלחמת ששת הימים
קטגוריה:מלחמת ששת הימים: אישים
קטגוריה:ישראלים במלחמת ששת הימים
קטגוריה:מלחמת ששת הימים: קרבות
קטגוריה:אנשי חינוך ישראלים
קטגוריה:מנהלי בתי ספר ישראלים
קטגוריה:ראשי מכינות קדם צבאיות
קטגוריה:מכינה קדם-צבאית
קטגוריה:ישראלים שנולדו ב-1947
הטיסה (סרט, 2005)

**הטיסה** (באנגלית: **Flightplan**) הוא מותחן עלילתי אמריקאי משנת 2005 שביים רוברט שוונטקה על פי תסריט מאת פיטר א. דאוד. בסרט מככבים ג'ודי פוסטר, פיטר סארסגארד ושון בין. העלילה מתמקדת במהנדסת תעופה שהתאלמנה אשר מנסה לאתר את בתה על סיפון מטוס אותו היא עזרה לתכנן, בעוד הקברניט והצוות טוענים שמעולם לא ראו את הילדה על המטוס. הסרט הופק בתקציב של 55 מיליון דולר והניב הכנסות של כ-223 מיליון דולר ברחבי העולם.

## עלילה
קייל פראט, מהנדסת תעופה אמריקאית מברלין שהתאלמנה לאחרונה, נוסעת עם גופת בעלה ובתה בת ה-6 ג'וליה, בטיסה מברלין חזרה לארצות הברית במטוס נוסעים חדשני אותו היא עזרה לתכנן. כאשר היא מתעוררת משנתה, היא מגלה שבתה נעלמה ואף אחד מהנוסעים או הצוות לא זוכר שראה אותה. קייל מנסה לאלץ את הקברניט למצוא את ג'וליה. בהמשך מתגלה שג'וליה נחטפה כחלק מקשירת קשר להפללת קייל ולהשגת כופר רב. בעזרתה של קייל ונחישותה, מצליחה האם לחשוף את האמת ולהציל את בתה.

## צוות השחקנים הראשי
* **[[ג'ודי פוסטר]]** בתפקיד קייל פראט - מהנדסת תעופה שהתאלמנה לאחרונה
* **[[מרלן לוסטון]]** בתפקיד ג'וליה פראט - בתה של קייל
* **[[פיטר סארסגארד]]** בתפקיד ג'ין קרסון - מאבטח טיסה המתגלה כאויב
* **[[שון בין]]** בתפקיד קפטן מרקוס ריץ' - קפטן הטיסה
* **[[קייט ביהאן]]** בתפקיד סטפני - דיילת בטיסה

## ביקורות
באתר Rotten Tomatoes הסרט זכה לציון 37% בהתבסס על 178 ביקורות. הקונצנזוס באתר: "למרות הביצועים המוצקים של ג'ודי פוסטר, הסרט נופל בין המושבים בסופו של דבר בשל חוסר אמינות בעלילה ובדרמה לא ממוצה.". כמו כן, באתר Metacritic הסרט קיבל ציון 53 מתוך 100, בהתבסס על 32 ביקורות. בנוסף, הסרט קיבל תגובות מעורבות ממבקרים. המבקרים שיבחו את הבימוי והמשחק של ג'ודי פוסטר, אך ביקרו את העלילה על חוסר ההיגיון שבה.

באתר "סרט" נכתב: "הטיסה רוצה להיות סרט מאוד חכם - הצרה הגדולה היא שהוא לא. מדובר בסרט לא מבריק, לא מפתיע והכי גרוע, הוא מזכיר את הסרט האחרון של הכוכבת הראשית שלו, 'החדר'." בן סגרסקי מאתר עין הדג רשם "דבר אחד אפשר לומר לזכות 'הטיסה' בלי יותר מדי הסתייגויות, וזה שמשעמם הוא לא. הישג לא רע בהתחשב בכך שרובו ככולו מתרחש בלוקיישן אחד, וכולו כרובו מזכיר סרטים אחרים, לעוסים בפני עצמם."

## קישורים חיצוניים

## הערות שוליים

קטגוריה:סרטים שמתרחשים במטוס
קטגוריה:ברלין בקולנוע
קטגוריה:סרטים עם מוזיקה מאת ג'יימס הורנר
קטגוריה:סרטים על טרור
קטגוריה:סרטי תעופה אמריקאיים
קטגוריה:סרטי 2005
הפלישה

**הפלישה** (באנגלית: **The Invasion**) הוא סרט מותחן מדע בדיוני אמריקאי משנת 2007 בבימויו של אוליבר הירשביגל, על פי תסריט מאת דייוויד קייג'ר. בסרט מככבים ניקול קידמן ודניאל קרייג. העלילה מתמקדת ברופאה שמגלה כי האנושות מאוימת על ידי מגפה חייזרית שמשתלטת על בני אדם ומחליפה את אישיותם.

פיתוח הסרט החל בשנת 2004. האחים וורנר שכרו את דייוויד קאג'ניץ' כדי לכתוב את מה שנועד להיות גרסה מחודשת לסרט פלישת חוטפי הגוף משנת 1956, אבל קג'גניץ' תיקן את הסיפור כדי לשקף את הזמנים העכשוויים. הצילום הראשי החל בספטמבר 2005. הסרט יצא לאקרנים ב-17 באוגוסט 2007 נחל כישלון מסחרי וספג ביקורות שליליות מהמבקרים. כאשר הסרט בתקציב של כ-80 מיליון דולר והכניס כמחצית מתקציבו בקופות, כ-40 מיליון דולר.

## תקציר העלילה
עלילת הסרט, אשר מתרחשת בוושינגטון די. סי., מתמקדת בפסיכולוגית קרול בנל שמגלה כי מגפה מסתורית מכה את העיר ומשנה את אופיים של אלו שנדבקו בה. לאחר שחברהּ ועמיתהּ מהמרכז לחקר מחלות מידבקות, ד'ר בן דריסקול, מזהיר אותה כי מדובר במגפה שמקורה מכוכב אחר התוקפת אט אט את כל אוכלוסיית העיר, היא נאלצת לצאת למסע מסוכן להציל את בנה. ככל שהמחלה מתפשטת, מסתבר שלא מדובר סתם במגפה, אלא בניסיון השתלטות חייזרי על הפלנטה באמצעות השתלטות על אישי מפתח וקהל רחב. במרוץ נגד השעון, קרול ובן צריכים למצוא תרופה ולמנוע מהנגיף להשתלט על כל המין האנושי.

## צוות השחקנים הראשי
* **[[ניקול קידמן]]** בתפקיד קרול בנל - פסיכולוגית שנלחמת במגפה חייזרית
* **[[דניאל קרייג]]** בתפקיד ד'ר בן דריסקול - חבר קרוב של קרול וחוקר מגפות
* **[[ג'רמי נורת'ם]]** בתפקיד טאקר קאופמן - חבר קרוב שהתנהגותו משתנה
* **[[ג'פרי רייט]]** בתפקיד ד'ר סטיבן גיילורד - מומחה לחקר מחלות

## ביקורות
באתר Rotten Tomatoes הסרט זכה לציון 20% בהתבסס על 165 ביקורות. הקונצנזוס באתר: "מהתחלה מבטיחה הסרט מתדרדר לסיפור שטחי ובנאלי מדי.". נוסף לכך, באתר Metacritic הסרט קיבל ציון 45 מתוך 100, בהתבסס על 30 ביקורות. בנוסף, הסרט קיבל ביקורות מעורבות עד שליליות. המבקרים שיבחו את המשחק של קידמן וקרייג, אך ביקרו את העלילה והתסריט כשטחיים ולא מקוריים.

## קישורים חיצוניים
 

קטגוריה:סרטי האחים וורנר
קטגוריה:סרטים שצולמו בלוס אנג'לס
קטגוריה:סרטי חוצנים
קטגוריה:סרטי פלישות חוצנים
קטגוריה:סרטי מותחן אימה אמריקאיים
קטגוריה:סרטי אימה מ-2007
קטגוריה:סרטי 2007
קטגוריה:סרטים שהיו כישלון קופתי
סקיי קפטן ועולם המחר

**סקיי קפטן ועולם המחר** (באנגלית: **Sky Captain and the World of Tomorrow**) הוא סרט הרפתקאות אמריקאי משנת 2004 בבימויו וכתיבתו של קרי קונרן. בסרט ממכבים ג'וד לאו, גווינת' פאלטרו ואנג'לינה ג'ולי. עלילת הסרט מתרחשת בשנת 1939 ועוקבת אחרי העיתונאית פול קומפטון והטייס ג'ו סוליבן, שנאלצים להתמודד עם רובוטים מסתוריים, חטיפת מדענים והקונספירציה שמאחוריהם. הסרט נחל כישלון קופתי כאשר תקציב הסרט עמד על כ-70 מיליון דולר, והוא הכניס בסך הכול 58 מיליון דולר ברחבי העולם.

## תקציר העלילה
בעידן טכנולוגי מתוחכם בשנת 1939, מספר מדענים נעלמים באופן מסתורי, וברקע מתחילים להתרחש התקפות של רובוטים ענקיים על ערים ברחבי העולם. פול קומפטון, עיתונאית צעירה, מתחילה לחקור את העלמות המדענים ומגיעה למפגש עם ג'ו סוליבן, טייס שהוביל את חיל האוויר הפרטי 'הלגיון המעופף'. יחד, הם מגלים את זהותו של דוקטור טוטנקופף, מדען גאון שהשתעשע בניסויים מסוכנים, שמטרתו היא להשמיד את האנושות ולהתחיל מחדש. בעודם נאבקים נגד הרובוטים של טוטנקופף, פול וג'ו חשופים לסוד על המטוס המסתורי שלו, שמאיים על עתיד כולם.

## צוות השחקנים הראשי
* **[[ג'וד לאו]]** בתפקיד ג'ו סוליבן/סקיי קפטן - מפקד חיל האוויר הפרטי 'הלגיון המעופף'
* **[[גווינת' פלטרו]]** בתפקיד פול קומפטון - עיתונאית החוקרת את העלמות המדענים
* **[[אנג'לינה ג'ולי]]** בתפקיד קומנדר פרנסיסקה 'פרנקי' קוק - מפקדת על נושאת מטוס של הצי המלכותי
* **[[ג'וליאן קארי]]** בתפקיד דוקטור חורחה ורגס - מדען נעלם
* **[[ג'ובאני ריביסי|ג'ובני ריביסי]]** בתפקיד דקס דירבורן - מכונאי מעולה של הלגיון המעופף
* **[[אומיד ג'לילי]]** בתפקיד קא ג'י - חבר לשעבר מהלגיון המעופף
* **[[באי לינג]]** בתפקיד האישה המסתורית - עוזרת של טוטנקופף
* **[[טרבור באקסטר]]** בתפקיד דוקטור וולטר ג'נינגס - מדען
* **[[פיטר לאו]]** בתפקיד דוקטור קסלר - מדען נעלם

## ביקורות
באתר Rotten Tomatoes הסרט זכה לציון 71% בהתבסס על 216 ביקורות. הקונצנזוס באתר: "סרט עם חזון יוצא דופן, אך חסר עומק עלילתי אמיתי.". יתר על כן, באתר Metacritic הסרט קיבל ציון 64 מתוך 100, בהתבסס על 34 ביקורות. בנוסף, סקיי קפטן ועולם המחר קיבל ביקורות מעורבות ממבקרים מקצועיים. חלקם שיבחו את הוויזואליות והאסתטיקה הייחודית של הסרט, בעוד אחרים הצביעו על עלילה רדודה ודמויות שטחיות.

## קישורים חיצוניים
 

קטגוריה:סרטים זוכי פרס סאטורן
קטגוריה:סרטי פרמאונט
קטגוריה:ניו יורק בקולנוע
קטגוריה:סרטי תעופה אמריקאיים
קטגוריה:סרטי 2004
קטגוריה:סרטים שהיו כישלון קופתי
הלוי ופילגשו מתארחים בגבעה

**הלוי ופלגשו מתארחים בגבעה** הוא ציור מאת הצייר ההולנדי חרבראנד ואן דן אקהאוט. הציור עוסק בסיפור המקראי של פילגש בגבעה () והוא אחד מהתיאורים האמנותיים הבודדים של פרשה זו.

## תיאור הציור

הציור מתאר את הרגע שבו איש שדה, זקן מאפרים החי כגר בגבעה, השייכת לנחלת שבט בנימין, מציע ללוי ולפילגשו להתארח בביתו. הוא מזהיר אותם שלא ללון ברחוב העיר (שופטים י"ט:20). כל הדמויות בציור מביטות זו בזו ואינן מקיימות קשר עין עם הצופה. הלוי מביט באיש השדה ומחווה לעבר פלגשו, היושבת מותשת מהמסע ומביטה אף היא בזקן. ברקע מופיע נער צעיר, שנראה עייף ומשועמם, נשען על חמורם ומביט בזקן.

איש השדה נשען על את חפירה ומביט בלוי. מבטו ותנועת ידו מרמזים על תחושת אזהרה. מצרור מפתחות התלוי מחגורתו ניתן להסיק כי הוא שומר את ביתו נעול מפני אנשי העיר האלימים. כמו כן, סכין תלויה בחגורתו – ייתכן שמדובר בכלי עבודה, אך ייתכן גם שהיא משמשת ככלי נשק להגנה עצמית.

## פרשנות
250px|ממוזער|שמאל| וילם ברטסיוס",  "מות פילגש הלוי
הסיפור המקראי של פילגש בגבעה אינו נושא נפוץ באמנות, ולפיכך ציורו של אקהאוט ייחודי. ייתכן כי צופים שאינם מכירים את הסיפור יתקשו בפענוח הסצנה, אך למי שמודע לפרטי העלילה, הציור משדר תחושת מתח וסכנה סמויה.

## ציורים נוספים בנושא

למרות נדירות הנושא, קיים ציור נוסף מתקופת תור הזהב ההולנדי המתאר רגע אחר מהסיפור. במוזיאון הארמיטאז' שבסנקט פטרבורג נמצא ציורו של הצייר וילם ברטסיוס, הנקרא "מות פילגש הלוי". ציור זה מציג את הרגע שבו הלוי פותח את דלת הבית ומוצא את פילגשו שרועה חסרת הכרה על מפתן הדלת (שופטים י"ט:27). הלוי נראה המום, בעוד אדם זקן – ככל הנראה מארחו – יושב שקוע בייאוש בצללים. ניתן לתהות כיצד צופה שאינו מכיר את הסיפור המקראי היה מפרש את התמונה. האם היה מבין שהאישה נאנסה? ייתכן שהאמן הניח כי הקהל מכיר את הסיפור, אך נותרת השאלה כיצד הצופים בני התקופה פרשו את הסצנה.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-17
קטגוריה:הגלריה הלאומית לאמנות וושינגטון: ציורים
מה שקורה בווגאס

**מה שקורה בווגאס** (באנגלית: **What Happens in Vegas**) הוא קומדיה רומנטית אמריקאית משנת 2008 בבימויו של טום וואהן ותסריט מאת דנה פוקס. בסרט מככבים דיאז ואשטון קוצ'ר כזוג שנפגש באופן מקרי בלאס וגאס ומגלה שכעת הם נשואים. העלילה מתמקדת בשני הזרים הללו שנאלצים להישאר יחד ולנסות לחיות חיים נורמליים בעקבות זכייה בלוטו, שבו כל אחד מהם רוצה חלק. הסרט הופק בתקציב של 35 מיליון דולר והכנסותיו בעולם עמדו על כ-219 מיליון דולר.

## עלילה
הסרט מספר על ג'וי מקנאלי וג'ק פולר, שני אנשים זרים לחלוטין שנפגשים בלאס וגאס לאחר ששניהם חווים אכזבות גדולות בחייהם האישיים והמקצועיים. לילה פרוע בווגאס מביא אותם להינשא באופן ספונטני. בבוקר, כשמתגלה להם שהם נשואים, הם מיד רוצים להתגרש. אולם, לפני שהם מצליחים לבצע את גזגרושם, הם זוכים בפרס גדול של שלושה מיליון דולר באמצעות מכונת מזל. כשהם חוזרים לניו יורק, השופט מחייב אותם לנסות לחיות יחד שישה חודשים לפני שיוכלו לחלק את הכסף ולקבל גירושים. בהמשך, כל אחד מהם מנסה להפיל את השני כדי להשיג את הכסף, מה שמוביל לשורה של תעלולים קומיים ולבסוף למציאת אהבה אמיתית זה בזו.

## צוות השחקנים הראשי
* **[[קמרון דיאז]]** בתפקיד ג'וי מקנאלי - תובעת מהעבודה שנעזבה
* **[[אשטון קוצ'ר]]** בתפקיד ג'ק פולר - סוחר רהיטים שפוטר
* **[[רוב קורדרי]]** בתפקיד ג'פרי 'הייטר' לואיס - חברו הטוב של ג'ק
* **[[לייק בל]]** בתפקיד טוני 'טיפר' סקסון - חברתה הטובה של ג'וי
* **[[טריט ויליאמס]]** בתפקיד ג'ק פולר האב - אביו של ג'ק
* **[[זאק גאליפנאקיס|זאק גליפיאנאקיס]]** בתפקיד דייב 'הדוב' - ידיד של ג'ק
* **[[קריסטן ריטר]]** בתפקיד קלי - חברתו של ג'וי
* **[[קווין לטיפה]]** בתפקיד ד'ר טוויצ'ל - יועצת נישואים
* **[[בילי אייכנר]]** בתפקיד מוביל הלהקה - מנגן בלוז

## ביקורות
באתר Rotten Tomatoes הסרט זכה לציון 26% בהתבסס על 117 ביקורות. הקונצנזוס באתר: "קומדיה קלה ונעימה אך אינה מקסימה במיוחד.". כמו כן, באתר Metacritic הסרט קיבל ציון 36 מתוך 100, בהתבסס על 29 ביקורות. בנוסף, הסרט קיבל תגובות מעורבות עד שליליות ממבקרים, חלקם ציינו את הכימיה בין השחקנים הראשיים כנקודת אור.

הסרט קיבל שתי מועמדויות לפרס פטל הזהב כולל השחקנית הגרועה ביותר (קמרון דיאז) וזוג המסך הגרוע ביותר (קמרון דיאז ואשטון קוצ'ר). פריס הילטון "זכתה" בשני הפרסים לפריס הילטון על "מגניבות בע"מ".

מנולה דרגיס מהניו יורק טיימס ביקרה בחריפות את הסרט וקבעה שמה שקורה בווגאס הוא "אחד מבזבזני הזמן המטופשים האלה שצצים באופן שגרתי בבתי קולנוע".

## קישורים חיצוניים
 

## הערות שוליים

קטגוריה:זוכי פרס בחירת הנוער: סרטים
קטגוריה:ניו יורק בקולנוע
קטגוריה:סרטי פוקס המאה ה-20
קטגוריה:סרטי 2008
לילות בלוברי

**לילות בלוברי** (באנגלית: **My Blueberry Nights**) הוא סרט דרמה רומנטית אמריקאי משנת 2007 בבימויו של וונג קאר-וואי, על פי תסריט מאת וואי ולורנס בלאק. השחקנים הראשיים בסרט הם נורה ג'ונס, ג'וד לאו, דייוויד סטרטהיירן, רייצ'ל וייז, ונטלי פורטמן. הסרט עוקב אחר מסעה של אישה צעירה, אליזבת, כשהיא נודדת ברחבי ארצות הברית בניסיון למצוא את עצמה ולשכוח אהבה נכזבת. הסרט הופק בהשקעה של כ-10 מיליון דולר, והכנסותיו הכוללות עמדו על כ-22 מיליון דולר ברחבי העולם.

## תקציר העלילה
העלילה של 'לילות בלוברי' מתמקדת באליזבת, צעירה שנפגעה רגשית לאחר פרידה קשה. היא מתיידדת עם ג'רמי, בעל דיינר בניו יורק, שמגיש לה עוגת בלוברי ומקשיב ללבטיה. במטרה להתחיל מחדש ולשכוח את אהבתה הנכזבת, אליזבת יוצאת למסע ברחבי ארצות הברית. היא פוגשת דמויות שונות, ביניהן שוטר לשעבר בשם ארני שמתקשה להתמודד עם איבוד אשתו, ושחקנית פוקר בשם לזלי שמלמדת אותה על החיים והבלופים שהם מכילים. במהלך מסעה, אליזבת לומדת על מערכות יחסים, שקרים והצורך בשחרור מהעבר כדי להתחיל מחדש.

## צוות השחקנים הראשי
* **[[נורה ג'ונס]]** בתפקיד אליזבת - צעירה במסע של גילוי עצמי
* **[[ג'וד לאו]]** בתפקיד ג'רמי - בעל דיינר שמתיידד עם אליזבת
* **[[דייוויד סטראתיירן]]** בתפקיד ארני קופלנד - שוטר לשעבר עם לב שבור
* **[[רייצ'ל וייס]]** בתפקיד סו לין קופלנד - אשתו של ארני עם סודות
* **[[נטלי פורטמן]]** בתפקיד לזלי - שחקנית פוקר שמלמדת על בלופים

## ביקורות
באתר Rotten Tomatoes הסרט זכה לציון 46% בהתבסס על 124 ביקורות. הקונצנזוס באתר: "הסרט מציע צילומים יפים וסגנון מהנה אך העלילה לעיתים קלושה.". ובנוסף באתר Metacritic הסרט קיבל ציון 52 מתוך 100, בהתבסס על 26 ביקורות. בנוסף, הסרט קיבל ביקורות מעורבות. המבקרים ציינו לטובה את הבימוי והסגנון הוויזואלי של וונג קאר וואי, אך מתחו ביקורת על העלילה הפחות משכנעת והדיאלוגים.

## קישורים חיצוניים
 

קטגוריה:סרטים שצולמו בלוס אנג'לס
קטגוריה:ניו יורק בקולנוע
קטגוריה:סרטים מבוססי סיפורים קצרים
קטגוריה:פסקולים מ-2008
קטגוריה:סרטי 2007
קטגוריה:סרטי דרמה רומנטית אמריקאיים
נארוטו שיפודן: קשרים

**נארוטו שיפודן: קשרים** (ביפנית: 劇場版 NARUTO−ナルト− 疾風伝 絆) הוא סרט אמנויות לחימה יפני מונפש משנת 2008 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי האג'ימה קמגאקי והופק על ידי סטודיו פיירו. זהו הסרט העלילתי החמישי באורך מלא בזיכיון של נארוטו.

הקרנת הבכורה של הסרט התקיימה ביפן ב-2 באוגוסט 2008.

## תקציר העלילה
כפר העלה הנסתר מותקף במפתיע על ידי קבוצת נינג'ות מארץ השמים, אשר מעוניינים לנקום בתושבי כפר העלים על תבוסתם במלחמת הנינג'ות הגדולה השנייה. במהלך המתקפה והכאוס נארוטו, סאקורה והינאטה נדרשים ללוות רופא בשם שינו ואת שולייתו אמארו בחזרה לכפר שלהם, אשר גם הותקף על ידי הנינג'ות. בהמשך הם מגלים ששינו הוליך אותם שולל וכי הוא למעשה משתף פעולה עם הנינג'ות של ארץ השמיים, וכי הוא מעוניין להשיג את היכולת להפוך לבן אלמוות. בעקבות כך נארוטו וסאסקה מחליטים לשלב פעולה על מנת לסכל את תוכניותיו של שינו ולמנוע מלחמה עתידית.

## מדבבים

## קישורים חיצוניים
* אתר רשמי (ביפנית)

קטגוריה:סרטי אנימה מ-2008
קטגוריה:סרטי 2008
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
ג'וזף ג'ונסון (מושל ורמונט)

**ג'וזף בליין ג'ונסון** (באנגלית: **Joseph Blaine Johnson**; ) היה פוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1945–1947, לאחר מכן ועד 1951 כחבר הסנאט של ורמונט, לאחר מכן ועד 1955 כסגן מושל ורמונט ה-65, ולאחר מכן ועד 1959 כמושל ורמונט ה-70.

## ראשית חייו
ג'וזף ג'ונסון נולד בהלסינגבורג שבשוודיה. ב-1902, כשהיה בן תשע, הוא היגר עם משפחתו לספרינגפילד שבוורמונט, ונעשה אזרח אמריקאי. ב-1915 הוא סיים את לימודיו באוניברסיטת ורמונט, והיה למהנדס מכונות. ב-1923 נשא ג'ונסון לאישה את וירג'יניה פ. סאלק.

## קריירה
ג'ונסון עבד בחברה לייצור כלים בריינט גרינדר , התחיל כשרטט, ופרש ב-1949 כמנהל הכללי של החברה. הוא גם שימש כסגן הנשיא של האגודה השיתופית לחסכונות והלוואות של ספרינגפילד, כמנהל הבנק הלאומי הראשון של ספרינגפילד, וכמנהל חברת הכלים לאבג'וי בספרינגפילד.

ב-1945 נבחר ג'ונסון לבית הנבחרים של ורמונט, וכיהן בו עד 1947. באותה שנה הוא נבחר לסנאט של ורמונט מטעם מחוז וינדזור, וכיהן בו עד 1951. לאחר מכן ועד 1955 הוא כיהן שתי תקופות כהונה כסגן מושל ורמונט.

לאחר שזכה במועמדות המפלגה הרפובליקנית לתפקיד מושל ורמונט, נבחר ג'ונסון לתפקיד בבחירות הכלליות, וכיהן כמושל מינואר 1955 ועד ינואר 1959. במהלך תקופת כהונתו, קידם ג'ונסון חקיקה להגדלת התמיכה באוניברסיטת ורמונט. הוא גם דאג להכללתה של ורמונט במערכת הכבישים הבין-מדינתיים הפדרלית. בבחירות לנשיאות של 1956 הוא היה נציג לוועידה הארצית של הרפובליקנים. לאחר שכיהן במשך שתי תקופות כהונה כמושל, פרש ג'ונסון מהחיים הפוליטיים, והמשיך להיות המנהל של חברת לאבג'וי.

## מותו
ג'וזף ג'ונסון נפטר בספרינגפילד ב-25 באוקטובר 1986. הוא נטמן בבית הקברות סאמרהיל שבעיר.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1614


## קישורים חיצוניים
* ג'וזף ג'ונסון, באתר אגודת המושלים הלאומית 
* ג'וזף ג'ונסון, באתר The Political Graveyard 
* 

קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:בוגרי אוניברסיטת ורמונט
קטגוריה:מהגרים משוודיה לארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1986